recursal/SuperWikiNEXT-32B huggingface dataset:
**AOM** נתיבי אוויר צרפתיים (**Air Outre-Mer** לשעבר) הייתה חברת תעופה השנייה בגודלה בצרפת בין השנים 1990–2003.

AOM נוסדה בשנת 1988 בשם Air Outre Mer והתחילה להסיע נוסעים בשנת 1990 עם מטוסי מקדונל דאגלס DC-10 ודורנייר דו 228. באוקטובר 1991 התמזגה החברה Air Outre Mer עם החברה Minerve, חברה צרפתית שבסיסה היה בשדה התעופה "אורלי" שבפריז שהחלה לפעול בשנת 1975.

שתי החברות החלו לפעול תחת השם AOM French Airlines על אף שלחלק המנהלתי קראו "AOM-Minerve S.A." "מינרב" הייתה חברת התעופה הראשונה שהתחרה ישירות עם חברת "אייר אינטר" בטיסות המקומיות בצרפת כשהחלה את הטיסות מפריז (אורלי)- לניס במאי 1990.

במשך עשור "AOM" היוותה תחרות קשה מאוד ל"אייר פראנס" גם בנתיבים המקומיים וגם בנתיבים הבינלאומיים. בשל ניהולים כושלים בצי המטוסים ובהנהלה, חברת התעופה צברה במהירות חובות עצומים והפסיקה לפעול בשנת 2001, לבסוף החברה הכריזה על הליך פירוק לאחר מספר חודשים של שביתה וגררה אחריה מספר חברות תעופה שקרסו עימה במשך השנים שלאחר מכן (Aeris,Air Littoral ו-Eualair) כתוצאה מזה נשארו חברות "אייר פראנס" ו-"קורסאיירפליי" כשתי חברות התעופה הגדולות בצרפת.

צי המטוסים
----------

* 15 מקדונל דאגלס DC-10-30
* 12 מקדונל דאגלס MD-83
* 2 איירבוס A340-200
* 2 איירבוס A340-300
* 2 בואינג 737-500

קישורים חיצוניים
----------------

ויקישיתוף מדיה וקבצים בנושא **AOM** בוויקישיתוף
* 

* אתר האינטרנט הרשמי של AOM

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb123537626 (data)
* SUDOC: 032523963
* VIAF: 144097457
* WorldCat: viaf-144097457

 |
בואינג 737-700 של החברה
**ASL איירליינס צרפת** (באנגלית: **ASL Airlines France**), היא חברת תעופה צרפתית. החברה מפעילה שירותי דואר וטיסות מטען בשירות הדואר והעיתונים, וכן טיסות שכר. במטוסי החברה קיימת אפשרות לשנות את תצורת המטוס ממטוס נוסעים למטוס מטען בתוך שעה בזכות צי מטוסי בואינג 737-300QC ("שינוי מהיר"). בסיס הפעולה מרכזי העיקרי שלה הוא נמל התעופה שארל דה גול בפריז.

היסטוריה
--------

שורשיה של חברת התעופה הם "Companie générale aéropostale" - חברת תעופה צרפתית שפעלה בשנות העשרים והיא הייתה חלוצת משלוחי דואר בין אירופה, אפריקה ודרום אמריקה. היא הייתה במקור חלק מאייר פראנס מ-1947 עד ל-1991. בשנת 2000, כאשר החברה התחילה לתת שירותים עצמאיים בשירות הדואר הלאומי של צרפת, היא שינתה את שמה ל"אירופה איירפוסט" (בצרפתית: La Poste).

ב-14 במרץ 2008 ASL איירליינס אירלנד, רכשה באופן רשמי את חברת התעופה. המטוסים המשיכו בצביעתם הישנה, וכן תחת אות הקריאה הקודם.

ב-4 ביוני 2015, קבוצת ASL איירליינס, חברת האם של אירופה איירפוסט, הודיעה כי אירופה איירפוסט תמותג מחדש בשם ASL איירליינס צרפת.

צי המטוסים
----------

צי המטוסים של החברה נכון לדצמבר 2018:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| Y | סה"כ |
| בואינג 737-300QC | 3 | — | 147 | 147 | יכול לשמש גם כמטוס מטען |
| בואינג 737-700 | 6 | — | 148 | 148 |  |
| **צי מטוסי מטען** |
| בואינג 737-300F | 2 | — | מטען |  |
| בואינג 737-400F | 4 | — | מטען |  |
| סה"כ | 15 | — |  |

פעילות החברה בישראל
-------------------

החברה מפעילה החל מ-3 ביולי 2018 שתי טיסות שבועיות בין פריז-דה גול לתל אביב.

קישורים חיצוניים
----------------

ויקישיתוף מדיה וקבצים בנושא **ASL איירליינס צרפת** בוויקישיתוף
* 

* אתר האינטרנט הרשמי של ASL איירליינס צרפת
* ASL איירליינס צרפת, ברשת החברתית אקס (טוויטר)

הערות שוליים
------------

1. ↑  "Directory: World Airlines". *Flight International*. 2007-04-03. p. 79.
2. ↑  "Ireland based ASL Aviation Group is to launch a new European airline brand, ASL Airlines, as part of its strategy for continued growth in passenger and cargo operations". ASL Aviation Group. 4 ביוני 2015. אורכב מ-המקור ב-2017-11-08. נבדק ב-8 ביוני 2015. `{{cite web}}`:  (עזרה)
3. ↑  פרטי צי המטוסים של ASL איירליינס צרפת, באתר planespotters.net (באנגלית)
4. ↑  "צפו: ASL נחתה בישראל ותציע טיסות לפריז החל מ-269$ - Passportnews". *Passportnews*. 2018-07-03. נבדק ב-2018-07-04.

|  |  |
| --- | --- |
| בקרת זהויות עריכת הנתון בוויקינתונים | 
* SUDOC: 06709144X
* VIAF: 213030367
* WorldCat: viaf-213030367

 |
**Ball Aerospace & Technologies Corp.** היא חברה בתחום תעשיית החלל. מטה החברה ממוקם בפאלו אלטו מאז הקמתה היא נמצאת בבעלות מלאה של Ball Corporation שמרכזה נמצא בקולורדו. באוגוסט 2023 סוכם על מכירתה ל-BAE סיסטמס הבריטית תמורת 5.6 מיליארד $

היסטוריה
--------

החברה הוקמה בשנת 1956 כספק מערכות בקרה לטילים. היא פעלה בשם Ball Brothers Research Corporation. בתחילת שנות ה-60 של המאה ה-20 היא זכתה במכרז של נאס"א לבניית Orbiting Solar Observatory. בהמשך היא הייתה שותפה למספר פרויקטים של נאס"א. מוצריה שולבו בלוויינים וגשושיות שונות. בין היתר הם שולבו בטלסקופ החלל צ'נדרה, טלסקופ החלל האבל וטלסקופ החלל ג'יימס וב. כמו כן היא הייתה אחריות על בניית מספר לוויינים, במיוחד בתחום מזג אוויר וחישה מרחוק. מוצרים נוספים של החברה הם אנטנות מתקדמות, מערכות אופטיות, עוקבי כוכבים שנוצלו בתוכנית מעבורת החלל, מערכות שימון וציוד היקפי שונה.

בקולורדו משרדי החברה ממוקמים בוסטמינסטר בולדר וברומפילד. בנוסף יש משרדים במקומות נוספות ברחבי ארצות הברית.

בשנת 2022 החברה מוקמה במקום ה-61 ברשימת ספקי ציוד למערכות ביטחוניות

באוגוסט 2023 סוכם על מכירתה ל-BAE סיסטמס הבריטית תמורת 5.6 מיליארד $

קישורים חיצוניים
----------------

ויקישיתוף מדיה וקבצים בנושא **Ball Aerospace & Technologies** בוויקישיתוף
* 

* אתר האינטרנט הרשמי של Ball Aerospace & Technologies (באנגלית)
* Ball Aerospace & Technologies, ברשת החברתית פייסבוק

* Ball Aerospace & Technologies, ברשת החברתית אקס (טוויטר)

* Ball Aerospace & Technologies, ברשת החברתית אינסטגרם

* Ball Aerospace & Technologies, ברשת החברתית LinkedIn

* Ball Aerospace & Technologies, באתר פינטרסט

הערות שוליים
------------

1. 1 2  מכירת החברה
2. ↑  טופ 100 בתעשיה ביטחונית

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2105 0603
* LCCN: no2006058366
* VIAF: 122973896
* WorldCat: lccn-no2006058366

 |
**חמזה בארי** (באנגלית: **Hamza Barry**; נולד ב-15 באוקטובר 1994) הוא כדורגלן גמביאני המשחק בעמדת הקשר בויילה בולקלוב ובנבחרת גמביה.

קריירה
------

בארי החל את הקריירה המקצוענית שלו בקבוצה בליגה הבכירה בגמביה, והפך במהרה לאחד מהכישרונות הבולטים במדינתו. ב-10 ביוני 2012, עוד בטרם חגג את יום הולדתו ה-18, ערך את הופעת הבכורה שלו בנבחרת גמביה, בהפסד 1–2 לטנזניה במסגרת מוקדמות מונדיאל 2010.

בקיץ 2013 הגיע בארי למלטה וחתם בוולטה מליגת העל המלטזית. ב-18 באוגוסט 2013 ערך את הופעת הבכורה שלו במועדון, בניצחון 2–1 נגד מוסטה. שבוע לאחר מכן הבקיע את שער הבכורה שלו, בהפסד 2–3 נגד פאולה היברניאנס. בתום עונת 2013/2014 זכה עם המועדון בדאבל ובתואר "ספורטאי השנה בגמביה". בקיץ 2014 ביקשה חטאפה מהליגה הבכירה בספרד להשאילו, אולם לבסוף נפלה העסקה עקב סירובה של ולטה למעבר. בעונת 2014/2015 סיימה קבוצתו במקום השני בליגה המלטזית, וחמזה הבקיע 12 שערים בכל המסגרות וזכה בתואר "השחקן הצעיר של השנה במלטה".

בקיץ 2015 הגיע בארי לישראל ונבחן בקבוצת מכבי חיפה, אך לבסוף חתם במכבי נתניה. ב-16 באוגוסט 2015 ערך את הופעת הבכורה שלו במועדון, כאשר פתח בהרכב בניצחון 2–0 נגד הפועל באר שבע במסגרת גביע הטוטו וכבש את שערו הראשון בישראל. ב-22 באוגוסט ערך את הופעת הבכורה שלו בליגת העל, כשפתח בהרכב הקבוצה בהפסד 0–1 למכבי פתח תקווה. ב-12 בספטמבר 2015 כבש את שערו הראשון בליגת העל, במשחק מול הפועל תל אביב באצטדיון בלומפילד שהסתיים בתיקו 1–1.

ב-3 בפברואר 2016 חתם בארי עד תום העונה בהפועל תל אביב. ארבעה ימים לאחר מכן כבר פתח בהרכב הקבוצה, במשחק הדרבי מול מכבי תל אביב שהסתיים בתיקו 1–1, ובסך הכל עד תום עונת 2015/2016 ערך 12 הופעות במדי הפועל תל אביב.

ב-31 באוגוסט 2016 חתם בארי בהיידוק ספליט מליגת העל הקרואטית, ובעונתו הראשונה במועדון כבש שלושה שערים ב-27 הופעות ליגה. בסיום העונה האריך את חוזהו בשלוש שנים נוספות, ובעונת 2017/2018 כבש שני שערים ב-31 הופעות.

באפריל 2022 בארי הצטרף לקבוצת המילואים של לוס אנג'לס גלאקסי.

נכלל בסגל נבחרת גמביה לטורניר גביע אפריקה לאומות 2023.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Hamza Barry will stay with Valletta F.C. באתר הרשמי של ולטה, 22 ביולי 2014
2. ↑  רז אמיר, ‏חמזה בארי הצטרף באופן רשמי למכבי נתניה, באתר ONE‏, 13 באוגוסט 2015
3. ↑  ארז נעמן, ‏חמזה בארי חתם עד סוף העונה בהפועל ת"א, באתר ONE‏, 3 בפברואר 2016
4. ↑  CAF announces Final Squad List for TotalEnergies Africa Cup of Nations Cote d'Ivoire 2023  באתר הרשמי של קונפדרציית\_הכדורגל\_של\_אפריקה, 6 בינואר 2024 (באנגלית)

| **נבחרת גמביה – גביע אפריקה לאומות 2023** |
| --- |
| 1 מ. ג'ובה • 
2 בארי • 
3 ג'אלו • 
4 אנגום • 
5 ע. קולי • 
6 מריח • 
7 פאדרה • 
8 אדמס • 
9 סיסאי • 
10 בארו • 
11 סניאנג • 
12 גומז •
13 טוראי • 
14 סונקו סונדברג •
15 מנדי •
16 מאנה •
17 יאנקו •
18 גאייה •
19 א. קולי •
20 מינטה •
21 מ. סאנה •
22 סאר •
23 בדמוסי •
24 דרבו •
25 ב. סאנה •
26 סווה •
27 בוב •
מאמן: סיינטפיט | גמביהגמביה |
**אלסאנה מאנה** (באנגלית: **Alasana Manneh**; נולד ב-8 באפריל 1998 בבנג'ול שבגמביה) הוא כדורגלן גמביאני המשחק בעמדת הקשר בקבוצת גורניק זאבז'ה מליגת העל הפולנית ובנבחרת גמביה.

קריירת מועדונים
---------------

### ברצלונה

מאנה הצטרף אל מחלקת הנוער של ברצלונה בשנת 2016 מאקדמיית אספייר הקטרית. בחודש יולי 2017 קודם לקבוצת המילואים של המועדון.

### ההשאלה לסבאדל

ב-22 באוגוסט 2017 הושאל מאנה למשך חצי עונה לסבאדל מהליגה הספרדית השלישית. הוא ערך שתי הופעות ליגה במועדון, והבקיע שער אחד.

### ההשאלה לאתאר וליקו טרנובו

ב-23 בינואר 2018 הושאל מאנה לאתאר וליקו טרנובו מליגת העל הבולגרית. ב-17 בפברואר הוא ערך את הופעת הבכורה שלו במועדון, בתיקו 3-3 נגד ספטמברי סופיה במסגרת המחזור ה-21 בליגה לעונת 2017/2018. ב-8 במרץ הוא הבקיע את שער הבכורה שלו במועדון, בהפסד 2-1 לצסק"א סופיה במסגרת המחזור ה-24 בליגה. הוא שיחק במועדון במשך עונה וחצי, בהן ערך 33 הופעות ליגה והבקיע שלושה שערים.

### גורניק זאבז'ה

ב-2 ביולי 2019 חתם מאנה בגורניק זאבז'ה מליגת העל הפולנית. ב-22 ביולי הוא ערך את הופעת הבכורה שלו במועדון, בתיקו 1-1 נגד ויסלה פלוק במסגרת המחזור הראשון בליגה לעונת 2019/2020. ב-14 ביולי 2020 הוא הבקיע את שער הבכורה שלו במועדון, בניצחון 2-1 על ארקה גדיניה במסגרת המחזור השלישי בפלייאוף הירידה של הליגה. בשתי עונותיו הראשונות במועדון ערך מאנה 51 הופעות ליגה, בהן הבקיע ארבעה שערים.

קריירה בינלאומית
----------------

ב-30 במאי 2016 ערך מאנה את הופעת הבכורה שלו בנבחרת גמביה, בתיקו 0-0 נגד נבחרת זמביה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams

הערות שוליים
------------

1. ↑  El viaje de Alasana: Gambia, Senegal, Qatar, hasta La Masia באתר מונדו דפורטיבו, 7 בדצמבר 2016 (בספרדית)
2. ↑  El Barça se asegura el futuro de Alasana y estará en el filial באתר ספורט, 14 ביולי 2017 (בספרדית)
3. ↑  Alasana y Trápaga, cedidos al CE Sabadell באתר הרשמי של ברצלונה, 22 באוגוסט 2017 (בספרדית)
4. ↑  "Етър" взе юноша на "Барселона"! באתר הרשמי של אתאר וליקו טרנובו, 23 בינואר 2018 (בבולגרית)
5. ↑  Manneh nets first goal in Bulgaria באתר Gambia Sports, ‏ 13 במרץ 2018 (באנגלית)
6. ↑  Górnik kupuje Bochniewicza! באתר Sportdziennik, ‏ 2 ביולי 2019 (בפולנית)
7. ↑  Gambia/Zambia: Scorpions Held At Home By Zambia באתר All Africa, ‏ 31 במאי 2016 (באנגלית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלסאנה מאנה"**.
**בובכר טראורה** (בצרפתית: **Boubacar Traoré**; נולד ב-20 באוגוסט 2001 בבמקו שבמאלי) הוא כדורגלן מאלי המשחק בעמדת הקשר בקבוצת וולברהמפטון וונדררס מהפרמייר ליג, בהשאלה ממץ, ובנבחרת מאלי.

קריירת מועדונים
---------------

טראורה גדל במחלקות הנוער של א.ס. במקו ומץ. ב-9 במאי 2021 ערך את הופעת הבכורה שלו בקבוצה הבוגרת של מץ, בהפסד 1–3 לנים במסגרת המחזור ה-36 בליגת העל הצרפתית לעונת 2020/2021. ב-16 במאי הבקיע את שער הבכורה שלו במועדון, בהפסד 1–2 ללוריאן במסגרת המחזור ה-37 בליגה.

ב-1 בספטמבר 2022 הושאל טראורה למשך עונה אחת לוולברהמפטון וונדררס מהפרמייר ליג. ב-17 בספטמבר ערך את הופעת הבכורה שלו במועדון, בהפסד 0–3 למנצ'סטר סיטי במסגרת המחזור השמיני בליגה לעונת 2022/2023. ב-9 בנובמבר הבקיע את שער הבכורה שלו במועדון, בניצחון 0–1 על לידס יונייטד במסגרת הסיבוב השלישי של גביע הפוטבול ליג.

קריירה בינלאומית
----------------

טראורה היה חלק מסגל נבחרת מאלי עד גיל 23 בטורניר גביע אפריקה לאומות עד גיל 23 בשנת 2019, וערך שלוש הופעות בטורניר.

ב-16 בנובמבר 2022 ערך טראורה את הופעת הבכורה שלו בנבחרת מאלי, בתיקו 1-1 נגד נבחרת אלג'יריה במשחק ידידות.

תארים
-----

נבחרת מאלי עד גיל 20
* גביע אפריקה לאומות עד גיל 20 (1): 2019

קישורים חיצוניים
----------------

ויקישיתוף מדיה וקבצים בנושא **בובכר טראורה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
בית אפקלידס במושבה היוונית
ד"ר **פוטיוס אפקלידס** (ביוונית: **Φώτιος Ευκλείδης**‏; 1864–אפריל 1916) היה המנהל הראשון והרופא הראשי של בית החולים העירוני בירושלים בתקופה העות'מאנית, משנת 1891 ועד מותו; נשא גם בתואר רופא עיריית ירושלים. בשל הקושי לביטוי שמו, כונה על ידי תושבי ירושלים ד"ר פוטי.

אפקלידס היה יווני יליד העיר בורסה שבטורקיה. הוא הגיע לירושלים עם אמו לאחר שסיים לימודי רפואה באוניברסיטת איסטנבול והפך מקורב לבני כל העדות בעיר. בתחילת שירותו בעיר התגורר בשכונת ממילא, סמוך לבית סגן הקונסול האמריקאי, הרברט קלארק.

כיוון שבנוסף למשרתו כמנהל בית החולים העירוני כיהן גם במשרה רשמית ממלכתית של "רופא העירייה", לבש גלימת שרד רקומה, עמה הופיע באירועים רשמיים עטוי במדליות ציון לשבח על תפקודו. בשנת 1901 העניק לו הסולטאן עבדול חמיד השני אות כבוד עות'מאני בצו מלכותי (פירמן). קיימת סברה כי אפקלידס הוא "הרופא היווני" ברומן תמול שלשום לש"י עגנון.

בירושלים הכיר ונשא לאשה את מריה סמטופולו, צליינית שהגיעה מכפר בדרדנלים. לזוג נולד בן, אלכסנדר, ושתי בנות הלני וקליפסו, שנודעו בעיר כיפיפיות (חיו בירושלים עד שנות ה־90). את ביתם הקים במושבה היוונית, הבית קיים עד היום ברחוב בן־נון, פינת רחוב רחל אמנו 3, ומשמש כמוזיאון קטן לעדה היוונית.

אף על פי שלחם במגפות הרבות שפקדו את העיר, נפטר בעצמו מהתפרצות של מחלת טיפוס הבהרות. הוא נקבר בבית הקברות היווני אורתודוקסי שבהר ציון. בהספד, מעל דפי עיתון "החרות" (העיתון העברי היחיד שיצא גם במהלך מלחמת העולם הראשונה), נכתב: "הוא הצטיין בחביבותו ובמידותיו הטובות ורכש לו בעבודתו המסורה ידידים רבים בין תושבי עירנו".

שיקום הבית
----------

בשנת 2000 החליטה הקהילה היוונית לשפץ את ביתו הריק של ד"ר אפקלידס שנבנה על ידי ספירו חורי, אדריכל מקומי שלמד אדריכלות באתונה. הקהילה תכננה להפוך את הבית למרכז תרבות יוון ומקום לאירוח מבקרים וסיורים. על שיפוץ הבית והתאמתו למתכונתו החדשה הופקד האדריכל היווני-ישראלי תושב השכונה, ד"ר איליאס מסינס. מטרת התכנון הייתה להחזיר לבית את אופיו ההיסטורי בשילוב שדרוג המערכות ותשתיות. מסינס השתמש בחומרים מסורתיים וקיבל השראה ממבנים היסטוריים אחרים של הקהילה היוונית בירושלים. בית ד"ר אפקלידס פתוח לסיורים בימי "בתים פתוחים" בירושלים.

לקריאה נוספת
------------

* דוד קרויאנקר, **שכונות ירושלים: טלביה, קטמון והמושבה היוונית**, כתר, 2002, עמ' 290.
* דוד קרויאנקר, **אדריכלות בירושלים: הבניה הערבית מחוץ לחומות**, כתר ומכון ירושלים לחקר ישראל, 1985, עמ' 190.
* אתי שחר, **הדוקטור היווני מירושלים**, הוצאת ש. זק, 2017 (רומן בדיוני על משפחה יוונית שנכתב על ידי אחות בבית חולים, שאותו ניהל ד"ר פוטיוס אפקלידס, אבי המשפחה).

קישורים חיצוניים
----------------

* זלמן גרינברג, ‏בית-החולים העירוני התורכי בירושלים, **קתדרה** 78, דצמבר 1995 עמ' 57–61.

הערות שוליים
------------

1. ↑  א' הולץ וט' ברנר-הולץ, 'ענייני רפואה ב"תמול שלשום" מאת ש"י עגנון', קורות ט' 9–10 (1989) עמ' 334-332
2. ↑  זלמן גרינברג, ‏בית-החולים העירוני התורכי בירושלים, **קתדרה** 78, דצמבר 1995 עמ' 59

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012302064405171
* VIAF: 57168044951338101632
* WorldCat (עם VIAF): 57168044951338101632

 |
**ביעתא בכותחא** בארמית, שתרגומו הוא "ביצה בכותח", היא דוגמה בספרות התורנית לדין פשוט שבפשוטים שכל בר בי רב אמור לדעתו. המונח הפך לביטוי נפוץ בשיח התורני ("פשוט כביעתא בכותחא").

ביאור
-----

בגמרא מובא הדין שאפילו דבר שברור שהוא מותר כמו אכילת ביעתא (ביצה) בכותחא (מאכל חלבי נפוץ) לא יורה אדם הלכה במקום שרבו נמצא. לפי רש"י הפירוש הוא שהיה מקום לחשוב שאכילת ביצה בחלב תהיה אסורה משום שהביצה הגיעה מן העוף שהוא מאכל בשרי, ועל כך נאמר שזהו דין פשוט להיתר משום שהביצה אינה מוגדרת כבשר. לעומתו התוספות אומרים שדבר זה פשוט כל כך שאפילו לא היו מביאים זאת בתור דוגמה, ולכן הם מביאים פירוש אחר בשם הערוך, שמדובר על "ביצים גמורות" (אשכול חלמונים שנמצאו בתוך תרנגולת שנשחטה) ולמרות שלא הוטלו עדיין (כך שהיה מקום לומר שהן כבשר, יותר מבדוגמה שהביא רש"י), דינן פשוט להיתר.

דעות שאכן אסור
--------------

התוספות הנ"ל מביאים מחלוקת ראשונים, מה יהיה לדעת רבי עקיבא שסובר שאיסור בשר בחלב בבשר עוף הוא מדאורייתא, האם בביצים גמורות אלו אכן יתיר או שמא יאסור. תוספות עצמם סוברים שאכן לדעה זו יהא הדבר אסור לאוכלו עם חלב, כמו שאסרו לאכול ביצים אלו אם נטרפה שחיטת התרנגולת (ואין אומרים שהן נחשבות כאילו כבר יצאו ממנה קודם לכן), ואילו לדעת רבנו תם, גם לשיטה זו יהא הדבר מותר משום שישנו חילוק מהותי בין הגזרות: במקרה שנטרפה השחיטה החמירו לאסור כי חששו שמא יבואו לאכול את בשר העוף **עצמו**, והוא הרי אסור. אולם בבשר בחלב, שכל דבר בפני עצמו מותר, לא החמירו לאסור שמא יבואו לאכול את בשר העוף המותר בתוך חלב שרק יחדיו הם אסורים.

ראו גם
------

* יוד קרת קא חזינא הכא

הערות שוליים
------------

1. ↑  כתובות ס ב
2. ↑  ערובין סב ב
3. ↑  כתובות ס ב ד"ה אפילו
**קארין הילדור "קייסה" אולונגרן** (בהולנדית: **Karin Hildur "Kajsa" Ollongren** נולדה ב-28 במאי 1967) היא בת אצולה ופוליטיקאית הולנדית הפועלת במפלגת דמוקרטים 66. שימשה כממלאת מקום לראש עיריית אמסטרדם, כשרת הפנים וכסגנית השנייה לראש ממשלת הולנד. משמשת מאז 10 בינואר 2022 כשרת ההגנה של הולנד.

ביוגרפיה
--------

אולונגרן נולדה בליידן ב-28 במאי 1967. אביה אלכסנדר אולונגרן הוא אסטרונום ומדען מחשבים הולנדי. אמה, גונבור לונדגרן, היא שוודית. משפחת אולונגרן היא משפחת אצולה ממוצא רוסי-פיני שהשתלבה באצולה ההולנדית. מאביה ירשה אולונגרן את תואר האצולה. יש לה אזרחות שוודית בנוסף לאזרחותה ההולנדית. ב-1985 החלה ללמוד כלכלה באוניברסיטת אמסטרדם, אולם ב-1986 עברה ללמוד היסטוריה. היא סיימה תואר שני ב-1991, ולאחר מכן למדה מנהל ציבורי באקול נציונל ד'אדמיניסטרציה בפריז, ויחסי חוץ במכון ההולנדי ליחסים בינלאומיים. ב-1992 החלה אולונגרן לעבוד במשרד הכלכלה ההולנדי, וב-2004 הפכה לסגנית מנכ"ל המשרד. ב-2007 היא עברה למשרד לעניינים כלליים - מחלקה מיוחדת בממשלה ההולנדית המנוהלת בידי ראש ממשלת הולנד בעצמו. ב-2011 היא הפכה למזכירה הכללית של המשרד.

ב-2014 הצטרפה אולונגרן למפלגת המרכז דמוקרטים 66. במהלך הבחירות המקומיות בהולנד באותה שנה, השיגה המפלגה רוב במועצת עיריית אמסטרדם, ואולונגרן התמנתה לסגנית ראש העיר. היא נכנסה לתפקידה ב-18 ביוני של אותה שנה. ב-18 בספטמבר 2017 הודיע ראש העיר אברהרד ואן דר לאן במפתיע, כי הוא פורש מתפקידו עקב בריאות לקויה. סמכויותיו הועברו בפועל לידי אולונגרן. ב-5 באוקטובר הוא נפטר ואולונגרן מילאה את מקומו עד 26 באוקטובר 2017, אז נכנס לתפקיד אריק ואן דר בורג. ב-26 באוקטובר 2017 היא התמנתה לשרת הפנים של הולנד, ובמקביל הפכה לסגנית השנייה של ראש הממשלה. ב-1 בנובמבר 2019 היא פרשה משני תפקידיה בשל מחלה. ב-14 באפריל 2020 היא חזרה לשני התפקידים. ב-10 בינואר 2022 היא הפכה לשרת ההגנה.

זמן קצר לאחר כניסתה לתפקיד, בעקבות הפלישה הרוסית לאוקראינה, נענתה אולונגרן לבקשת הצבא האוקראיני וסיפקה לאוקראינים 200 טילי FIM-92 סטינגר ו-50 מערכות פאנצרפאוסט 3 עם 400 טילים.

חיים אישיים
-----------

אולונגרן היא לסבית. בת זוגה היא מפיקת הטלוויזיה איירין ואן דן ברקל. יש להן שני ילדים.

קישורים חיצוניים
----------------

ויקישיתוף מדיה וקבצים בנושא **קייסה אולונגרן** בוויקישיתוף
* קייסה אולונגרן, ברשת החברתית אקס (טוויטר)
* קייסה אולונגרן, ברשת החברתית אינסטגרם
* קייסה אולונגרן, ברשת החברתית LinkedIn
* קייסה אולונגרן באתר ממשלת הולנד

הערות שוליים
------------

1. ↑  משפחות האצולה בהולנד
2. ↑  אתר הפרלמנט ההולנדי
3. ↑  Dutch to supply anti-tank, air defence rockets to Ukraine

|  |  |
| --- | --- |
| בקרת זהויות עריכת הנתון בוויקינתונים | 
* NTA: 413196968
* VIAF: 155151246593644130493
* WorldCat: viaf-155151246593644130493

 |
**תמרוקיות ביפה בע"מ** היא חברה אוסטרית המפעילה בתי מרקחת תחת השם **BIPA** באוסטריה ומדינות אירופיות נוספות. מטה החברה ממוקם בווינר נוידורף.

היסטוריה
--------

ב-1954 פתח קרל ולאשק תמרוקיה ברובע ה-7 בווינה, נויבאו, והוא קרא לה **Bi**llige **Pa**rfümerie (בעברית: תמרוקיה זולה). השם הגיע מרשת הסופרמרקטים שלו Billa (בילה - **Bil**liger **La**den, חנות זולה), בה הוצעו מותגים במחירים מוזלים. כתוצאה מכך, נוצרה WKW (Warenhandel Karl Wlaschek – קרל ולאשק מסחר) וב-1960 כללה כבר 45 סניפים. ב-1980 ביפה תמרוקיות בע"מ נוסדה, החנות הראשונה נפתחה ברחוב גולדשמיט בווינה. ב-1988, הוצע שירות פיתוח תמונות בסניפים. ביולי 1996 הפכה קבוצת החברות של ולאשק, כולל ביפה, לחלק מקבוצת REWE מקלן, הטוענת להיות רשת חנויות המזון השנייה בגודלה בגרמניה, והשלישית בגודלה באירופה. ב-2008 זכתה ביפה בפרס הלאומי *כארגון התומך במדינה*, מידי משרד הכלכלה והעבודה.

BIPA מפעילה רשת של מעל 560 בתי מרקחת וב-2008 הניבה מכירות בסך 544 מיליון אירו. המגוון כולל בנוסף מותגים ביתיים כגון LOOK BY BIPA, iQ Cosmetics, *MY, B.STYLED, b.pretty ו- little Girl.* החל מיוני 2011, לביפה יש חנות מקוונת המבוססת על מערכת ההזמנות בחנות.

קישורים חיצוניים
----------------

ויקישיתוף מדיה וקבצים בנושא **BIPA** בוויקישיתוף
* אתר האינטרנט הרשמי של BIPA
* BIPA, ברשת החברתית פייסבוק

* BIPA, ברשת החברתית אינסטגרם

הערות שוליים
------------

1. ↑
2. ↑
3. ↑
4. ↑
5. ↑
**"הסערה"** (איטלקית: **La Tempesta**) הוא כינויו של ציור מאת הצייר האיטלקי בן תקופת הרנסאנס ג'ורג'ונה. הציור הוזמן בידי איש אצולה ונציאני והוא נמצא כיום באוסף האקדמיה בוונציה.

היצירה נחשבת לאחת היצירות האניגמטיות ביותר בתולדות האמנות. היא מתארת נוף ארקדי מחוץ לעיר. ברקע הציור מופיעה עיר, ולפניה נהר או נחל ועליו גשר. הם מתוארים מבעד לעצים ולחורבות עתיקות. בקדמת הקומפוזיציה איקונוגרפית של פריט זה היא תמימות וטוהר. השערה נוספת היא כי זהו ייצוג של מרים, אם ישו, כשהיא מניקה את בנה בעירום, אולם בקרב הפרשנים קיימות השערות סותרות.

בצדה השמאלי של היצירה מתואר גבר הלבוש, כנראה, בבגדי חייל, אוחז בידו חנית או מקל ארוך. הוא מתואר בתנוחת קונטרה פוסטו. הדמות מביטה לכיוון ימין ועל פניה חיוך, אולם אין היא מביטה בדמות הנשית שמולה. גם באשר לזהותו של הגבר נקשרו השערות שונות. בדיקת רנטגן שנערכה לציור גילתה כי במקום הימצאו של הגבר צייר ג'ורג'ונה בתחילה דמות נשית נוספת. מאחורי החייל מופיעים שרידיו של עמוד הניצב על גבי קטע מחומת לבנים. לעיתים מסמנים שרידים מן התרבות הקלאסית את המוות ואת זמניות החיים.

חוקרים רבים ניסו להציע פרשנות ליצירה. היו שראו בה את בריחת מרים, אם ישו, למצרים. אחרים מצאו הקשרים מסיפורי המיתולוגיה היוונית, בייחוד מסיפור פאריס ואשתו אוינונה. הצעה נוספת רואה בנוף תיאור של גן העדן, ולפיה הדמויות מייצגות את אדם וחוה ובנם קין.

קישורים חיצוניים
----------------

ויקישיתוף מדיה וקבצים בנושא **הסערה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588286005171
* BnF: cb119547374 (data)
* GND: 4099196-9
* LCCN: n98074693
* SUDOC: 027525716
* VIAF: 181162265
* WorldCat (עם VIAF): 181162265

 |
מגבעת קנייטשמגבעת קנייטש
חבר הכנסת אורי מקלב חובש מגבעת קנייטש
**מגבעת קנייטש** (קנייטש ביידיש "קמט"; במקור מגרמנית: knautsch) הוא תת-סוג של כובע פדורה שגברים חרדים מהזרם הליטאי, הספרדי וחסידי חב"ד נוהגים לחבוש. המגבעת נקראת כך על שם הקיפול הנעשה בחזיתה. המגבעת עשויה בדרך כלל מלבד, אך ישנם סוגים נוספים העשויים מקטיפה, זמש או צמר.

צורתה
-----

מגבעת הקנייטש דומה בצורתה הבסיסית לפדורה, גם בכיפתה של המגבעת ישנו קמט מרכזי לכל אורכה של הכיפה ובקדמתה ישנם שני קמטים נוספים קטנים יותר (נקראים בסלנג "עיניים") ישנה דעה כי הן נועדו לתפיסת המגבעת. המגבעת מיוצרת כאשר התיתורה המקיפה אותו מוטה כלפי מעלה בדומה לקאפעלוש מלבד חלקו הקדמי ה"קנייטש" המוטה כלפי מטה, אצל חסידי חב"ד הקמט המרכזי בכיפתו של מגבעת הקנייטש עמוק ורחב יותר והקנייטש נוטה תמיד כלפי מטה ובזווית חדה יותר, כמו כן חלקם מעצבים את הקמט העליון בצורת משולש.

אצל הליטאים וחסידי חב"ד המגבעת משמשת בימי חול, בשבתות ובחגים. בקרב ספרדים יש החובשים בעיקר בשבת וכן בשמחות ואירועים המתלבשים אליהם בלבוש חגיגי, נהוג לחבוש את הקנייטש.

חרדים בני הזרם הליטאי והספרדי חובשים לראשם את מגבעת הקנייטש לרוב כאשר שוליו הקדמיים נוטים כלפי מעלה, אולם ניתן לראות תלמידי ישיבות רבים שמטעמי נוחות אינם עושים זאת במשך ימות השבוע.

רוחב השוליים ואורכו של הקנייטש משתנה בהתאם לאופנה החרדית, לעיתים הוא רחב ולעיתים הוא צר יותר.

ייצור
-----

מגבעות הקנייטש מיוצרות בעיקר באיטליה, הונגריה וצ'כיה. חברות הייצור המובילה לייצור המגבעות היא בורסלינו, יחד עם זאת במגזר החרדי קיימות מספר רשתות למכירת מגבעות המייצרות מגבעות תחת מותגים פרטיים שלהם.

קישורים חיצוניים
----------------

ויקישיתוף מדיה וקבצים בנושא **מגבעת קנייטש** בוויקישיתוף
* דנצ'וּ ארנון, על ראש שמחתי: כובעים של חרדים, בבלוג "עונג שבת", 5 בספטמבר 2020

הערות שוליים
------------

1. ↑  הרב קניבסקי היה מעלה את השולים הקדמים שהיו באים אצלו לפגישה

| לבוש חרדי |
| --- |
| ליטאים | מכנסים ארוכים • חולצה לבנה • חליפה קצרה • מגבעת קנייטש ובשבת עניבהנושאי משרות תורניות לובשים פראק ולעיתים גם הומבורגהנמנים עם חוג חזון איש (ואנשי ירושלים): חליפה ארוכה • מגבעת קנייטש או מגבעת עגולה |  |
| חסידים | **בימות החול:** מכנסים ארוכים (או קצר עם גרביים ארוכים שחורים, אצל חסידי גור הויזען אין די זאקען) • חולצה לבנה • חליפה ארוכה • מגבעת לבד עגולה או כובע סמט • גרטל**בשבתות וימים טובים:** מכנסים ארוכים (או קצר עם גרביים ארוכים לבנים) • חולצה לבנה • קפוטה • כובע פרווה (שטריימל או ספודיק אצל חסידי פולין). יוצאים מן הכלל הם חסידי חב"ד הלובשים סירטוק ומגבעת קנייטש |
| חסידים ירושלמים | אברקיים • ירמולקה • ג'ובה • קאפטן ירושלמי • געלע קאפטן • גרטל ירושלמי |
| יהדות חרדית |
**דניאל דנינו** (נולד ב-13 באוקטובר 1996) הוא כדורסלן ישראלי, משחק בעמדות הרכז והקלע בהפועל עפולה.

קריירה
------

דנינו החל את דרכו במחלקת הנוער של אליצור עירוני נתניה. בשנת 2013, עלה דנינו לבוגרים אשר שיחקו באותה עונה בליגת העל. באותה עונה שותף דנינו ב-4 משחקים בלבד, בהם קלע 1.3 נקודות ב-2.8 דקות בממוצע למשחק. בתום העונה ירדה נתניה לליגה הלאומית ודנינו נשאר בקבוצה לעונה נוספת. בקיץ 2014, שיחק דנינו בנבחרת הנוער במסגרת אליפות אירופה לנוער, והעמיד שם ממוצעים של 15.7 נקודות, 4.7 ריבאונדים ו-3.9 אסיסטים למשחק. בלאומית העמיד דנינו ממוצעים של 7.4 נקודות ו-2.2 אסיסטים ב-30 משחקים, והגיע עם הקבוצה עד לחצי גמר הפלייאוף.

בשנת 2015, חתם דנינו בהפועל בני כפר סבא. בכפר סבא שותף דנינו ב-29 משחקים, כשהוא מעמיד ממוצעים של 9.1 נקודות, 3.7 ריבאונדים, 2.1 אסיסטים ו-1.0 חטיפות ב-26.0 דקות למשחק, ועזר לקבוצה להגיע לרבע הגמר. בקיץ 2016, שיחק דנינו בנבחרת העתודה במסגרת אליפות אירופה, כשהעמיד ממוצעים של 8.7 נקודות, 3.4 ריבאונדים ו-1.3 אסיסטים למשחק.

ב-4 באוגוסט 2016, חתם דנינו לשלוש שנים בהפועל אילת מליגת העל. באילת שותף דנינו ב-16 משחקים, בהם קלע 1.8 נקודות ב-5.3 דקות בממוצע למשחק, לפני ששוחרר ב-5 במרץ 2017 מהקבוצה כדי לחזור להפועל בני כפר סבא. דנינו עזר לכפר סבא לסיים את העונה הסדירה במקום השני ולהגיע עד לחצי הגמר, כשהוא מעמיד ממוצעים של 9.8 נקודות, 3.8 ריבאונדים ו-2.3 אסיסטים ב-11 משחקים.

ב-19 ביוני 2017, חתם דנינו בעירוני קריית אתא. בעונתו הראשונה בקרית אתא, שותף דנינו ב-28 משחקים והעמיד ממוצעים של 13.3 נקודות, 5.8 ריבאונדים ו-3.5 אסיסטים ב-30.4 דקות. בעקבות יכולתו, המשיך דנינו לעונה נוספת בקבוצה, בה שותף ב-29 משחקים והעמיד ממוצעים של 10.3 נקודות, 3.9 ריבאונדים ו-2.6 אסיסטים ב-24.9 דקות. בעונתו האחרונה בקבוצה, שותף דנינו ב-22 משחקים, בהם העמיד ממוצעים של 11.7 נקודות, 4.8 ריבאונדים ו-3.6 אסיסטים ב-29.2 דקות.

ב-11 ביוני 2020, חתם דנינו בהפועל חבל מודיעין. בקבוצה שותף דנינו ב-30 משחקים, בהם העמיד ממוצעים של 13.7 נקודות, 5.0 ריבאונדים ו-4.1 אסיסטים ב-33.7 דקות למשחק, ונבחר לחמישייה השנייה של העונה. דנינו הגיע עם חבל מודיעין עד לרבע גמר הפלייאוף, שם הודחה הקבוצה לאחר הפסד 1–2 בסדרה להפועל גליל עליון.

ב-18 במאי 2021, חזר דנינו לליגת העל כשחתם עד תום העונה בהפועל ירושלים.

ב-7 ביולי 2021, דנינו שב ללאומית וחתם בהפועל עפולה.

הערות שוליים
------------

1. ↑  אסף אקרמן, ‏רכש חדש לנתניה: ניר כהן חתם לעונה, באתר ערוץ הספורט, 26 באוגוסט 2013
2. ↑  חושבים רחוק: דניאל דנינו מצטרף לאילת, באתר מנהלת ליגת העל בכדורסל, ‏4 באוגוסט 2016
3. ↑  הפועל כפ"ס: דניאל דנינו הצטרף, באתר סלאומית, ‏5 במרץ 2017
4. ↑  עולה צפונה: דניאל דנינו חתם בקרית אתא, באתר סלאומית, ‏19 ביוני 2017
5. ↑  כפיר אדר, ‏רכש ראשון: דניאל דנינו חתם בהפועל חבל מודיעין, באתר ONE‏, 11 ביוני 2020
6. ↑  אור שקדי‏, הפועל ירושלים מאוכזבת: "בדיוק הרגשנו שאנחנו מתחילים לעלות", באתר וואלה!‏, 18 במאי 2021
7. ↑  עמית תמיר מונה למאמן הפועל איתו אשקלון, באתר ONE‏, 7 ביולי 2021
מאבק נוצות עשוי נוצת יען.
מאבק עשוי נוצות סינתטיות.
**מאבּק נוצות** הוא מתקן המשמש לניקוי אבק מרהיטים או יצירות אמנות. המתקן עשוי ידית (לרוב עשויה עץ או פלסטיק אך לעיתים גם שריון צב או שנהב), אליה מחוברות נוצות. בעבר נעשה שימוש בעיקר בנוצות יען אולם כיום נעשה שימוש גם בנוצות תרנגולת או נוצות סינתטיות העשויות חומרים פלסטיים. קיימים מתקנים עם נוצות נשלפות, כך שניתן להשאיר אותן מכוסות ומוגנות מפני נזק בזמן שהמתקן אינו בשימוש.

מאבק נוצות מאפשר ניקוי מדפים שמונחים עליהם חפצים רבים, כי גמישות הנוצות מאפשרת ניקוי האבק מבלי להזיז את החפצים, וכן מאפשרת ניקוי קורי עכבישים המצויים בפינות גבוהות או בסמוך לתקרות.

היסטוריה
--------

מאבק הנוצות הומצא באיווה שבארצות הברית בשנת 1870, בייצור מברשת מנוצות תרנגול הודו. בשנת 1874 נוסדה חברת הוג דסטר (Hoag Duster) לייצור מברשות על בסיס רעיון זה. באותה שנה סוזן היבארד מלייק ז'נבה שבויסקונסין פיתחה מנוצות תרנגול הודו את מאבק הנוצות, וב-13 בנובמבר 1874 רשמה פטנט שמספרו 177,939 אשר נרשם ב-30 במאי 1876. רישום פטנט זה הביא למאבק משפטי ממושך בינה לבין בעלה, ג'ורג' היבארד, ולבסוף בדצמבר 1881 קבע בית המשפט לערעורים של המחוז השביעי בשיקגו כי סוזן היא בעלת הפטנט.

מאבקים מנוצות יען פותחו ביוהנסבורג שבדרום אפריקה בשנת 1903 על ידי המיסיונר הנרי בקנר. בקנר שב לארצות הברית ובשנת 1913 פתח חברה לייצור מאבקים העשויים נוצות יען באתול שבמסצ'וסטס.

ראו גם
------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מאבקי נוצות** |

הערות שוליים
------------

1. ↑  ההיסטוריה של המצאת מאבק הנוצות
2. ↑  פטנט 177,939, ארצות הברית
**סיילנס** (באנגלית: **Cylance**) היא חברת אבטחת מידע אמריקאית העוסקת בפיתוח תוכנת אנטי-וירוס.

מטרת החברה היא לספק הגנה מפני נוזקות, רוגלות ודואר זבל ולבצע תגובה אוטומטית על מנת לחסום את פעילותן.

מטה החברה ממוקם באירוויין, קליפורניה, ארצות הברית.

היסטוריה
--------

חברת סיילנס הוקמה בשנת 2012, על ידי סטיוארט מקלור (Stuart McClure) וריאן פרמה (Ryan Permeh) במטרה לפתח מנגנון יזום להגנה על מחשבים מפני וירוסים.

בחודש פברואר 2013, גייסה כ-15 מיליון דולר וכשנה לאחר כן כ-20 מיליון דולר נוספים.

בחודש יולי 2015, גייסה כ-42 מיליון דולר בסבב גיוס בהובלת קרן דרייפר פישר ג'רבטסון (Draper Fisher Jurvetson), קולברג קרוויס רוברטס (Kohlberg Kravis Roberts), קפיטל וואן (Capital One) וחברת דל (Dell).

בחודש יוני 2016, גייסה כ-100 מיליון דולר בסבב גיוס בהובלת קרן בלקסטון (Blackstone Tactical Opportunities).

בחודש פברואר 2019, נרכשה סיילנס על ידי חברת האלקטרוניקה הקנדית בלקברי (Blackberry).

קישורים חיצוניים
----------------

* אתר האינטרנט הרשמי של Cylance (באנגלית)
* Cylance, ברשת החברתית אקס (טוויטר)

הערות שוליים
------------

1. ↑  U.S. based Cylance Inc. and Japan’s MOTEX Unite to Establish Advanced Cyber Threat Prevention Solutions in Japan – Cyber Secure India, web.archive.org, ‏2016-08-17
2. ↑  Cylance Inc - Company Profile and News, Bloomberg.com (באנגלית)
3. ↑  Cylance - Crunchbase Company Profile & Funding, Crunchbase (באנגלית)
4. ↑  Cybersecurity Startup Cylance Raises $42 Million in Series C Round of Funding, Fortune (באנגלית)
5. ↑  Cylance Announces $100 Million Series D Funding Round Led by Blackstone Tactical Opportunities and Insight Venture Partners, wallstreet-online.de, ‏2016-06-08 (בגרמנית)
**מרדכי שכטר** (נולד ב-2 באוגוסט 1937) הוא מחלוצי המחקר הסביבתי בישראל ומחוקריו המובילים. במהלך העשורים האחרונים הוא הכשיר מדענים רבים, ומחקריו תרמו לקידום היבטים כלכליים וחברתיים של איכות הסביבה.

ביוגרפיה
--------

שכטר הוא בעל תואר בוגר בהצטיינות יתרה בכלכלה חקלאית מאוניברסיטת יוסטון, טקסס, ובעל תואר דוקטור בכלכלה חקלאית מאוניברסיטת איווה, ארצות הברית. 
הוא הדיקן המייסד של בית הספר לקיימות מייסודן של החברה לישראל, כימיקלים לישראל ובתי זיקוק לנפט, במרכז הבינתחומי הרצליה. 

שימש בעבר בתפקיד רקטור אוניברסיטת חיפה ונשיא המכללה האקדמית תל-חי. במהלך הפעילות האקדמית של פרופ' שכטר באוניברסיטת חיפה שימש בתפקידים אקדמיים מרכזיים ובהם: ראש החוג לכלכלה, ראש החוג לניהול משאבי טבע וסביבה, מייסד וראש המרכז לחקר משאבי טבע וסביבה וכן דיקן למחקר.

פרופ' שכטר מכהן כיום במספר תפקידים ציבוריים, בהם: יו"ר ועדת המחקרים - כלכלה, רשות המים; יו"ר פורום השכלה גבוהה, עמותת "בשער" - אקדמיה למען הקהילה; ועדת היגוי - המרכז למדיניות סביבתית, מכון ירושלים לחקר ישראל. בעבר כיהן כיו"ר מליאת רשות הטבע והגנים; בוועד המנהל של החברה להגנת הטבע; בהנהלה ארצית של המועצה לישראל יפה; וכיו"ר דירקטוריון מוזיאוני חיפה.

קישורים חיצוניים
----------------

ויקישיתוף מדיה וקבצים בנושא **מרדכי שכטר** בוויקישיתוף

* מרדכי שכטר, באתר ResearchGate
* מרדכי שכטר, באתר גוגל סקולר
* אתר מרצה באתר המרכז הבינתחומי הרצליה
* דף אישי באתר אוניברסיטת חיפה
* דף מרצה באתר אוניברסיטת חיפה
* סיפורו האישי בפודקאסט "סיפור משפחתי"

הערות שוליים
------------

1. ↑  פרופ' מרדכי (מוטי) שכטר מונה לתפקיד הדיקן המייסד של בית הספר לקיימות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007587347205171
* LCCN: n85005550
* VIAF: 166868597
* WorldCat (עם VIAF): 166868597

 |
**DC Entertainment, Inc.**‎ היא חברה בת של האחים וורנר, שהוקמה בספטמבר 2009. החברה מהווה את חטיבת הבידור של DC קומיקס ואחראית לכל תחום הבידור והשיווק ולהפקת סדרות טלוויזיה, משחקי מחשב וסרטי קולנוע המבוססים על כותרי ודמויות יקום DC.
נשיאת החברה היא אשת העסקים דיאן נלסון.(הקישור אינו פעיל)

בפברואר 2010 בוצעו שינויים בהנהלת החברה ובהנהלת DC קומיקס.(הקישור אינו פעיל) בשנת 2011 החברה הייתה שותפה עיקרית למהלך של DC קומיקס לביטול כל כותרי הקומיקס ואתחול מחודש ומקיף לכותרים, שעומדים על 52 במספר.

באוקטובר 2013 הוכרז שמשרדי החברה יעברו מניו יורק לקליפורניה ב-2015.(הקישור אינו פעיל)

DC Studios
----------

במאי 2016 האחים וורנר הכריזו על הקמת חטיבה נפרדת לקולנוע וכי כל פעולות הפקת הקולנוע של DC Entertainment יעברו לחברת **DC Films** בניהולם של ג'ון ברג, סגן נשיא חברת האחים ורנר וג'ף ג'ונס, המנהל היצירתי של DC קומיקס. הצעד נועד לאגד תחת קורת גג אחת את כל הפקות הקולנוע, בדומה למה שמארוול קומיקס עשתה עם הקמת אולפני מארוול. באוקטובר 2022, נערך מיתוג מחדש במהלכו DC Films הפכה ל-**DC Studios**, כשלמנהליהם מונו ג'יימס גאן (האחראי על הצד היצירתי) ופיטר ספרן (האחראי על הצד העסקי).

גלריה
-----

* לוגו בשנים 2005–2012לוגו בשנים 2005–2012
* לוגו בשנים 2012–2016לוגו בשנים 2012–2016
* לוגו בהווהלוגו בהווה

קישורים חיצוניים
----------------

* אתר האינטרנט הרשמי של DC Entertainment

הערות שוליים
------------

1. ↑  Newsarama: Warner Bros. Creates DC Entertainment To Maximize DC Brands. Retrieved on September 9, 2009.
2. ↑  Dc Universe: The Source » Blog Archive » For Immediate Release: Dc Entertainment Names Executive Team, Dcu.blog.dccomics.com
3. ↑  DC Names DiDio & Lee Co-Publisher, Johns Chief Creative Officer, Comic Book Resources
4. ↑  Warner's DC comic-book unit leaving Gotham, 10TV.com
5. ↑  'Batman v. Superman' Fallout: Warner Bros. Shakes Up Executive Roles, The Hollywood Reporter

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 6415151353539252720004
* WorldCat: viaf-6415151353539252720004

 |
**דויטץ אה-גה** (בגרמנית: **Deutz AG**) היא חברה גרמנית, הפועלת בעיר קלן, המייצרת מנועי בעירה פנימית.

היסטוריה
--------

טרקטור דויטץ, דגם D50.1S, משנת 1962
משאית כיבוי מתוצרת דויטץ
קטר עיתוק דיזל-הידרבלי מס' 203 (צבוע כ-201) מיוצר ב-1958 בגרמניה על ידי חברת Deutz
חברת דויטץ נוסדה בשנת 1864 בשם: N. A. Otto & Cie, על ידי ניקולאוס אוטו, ממציא מנוע בעירה פנימית ארבע פעימות. בשנים הראשונות, אוטו ושותפו אויגן לנגן התמקדו רק בייצור של מנועים נייחים שאינם מיועדים לכלי רכב. באמצע 1870, הוצע להעביר את המנהל הטכני בחברה, גוטליב דיימלר, למפעל בסנקט פטרבורג, זאת כדי להפחית השפעתו לאחר שהיה להוט לייצר מנועים לכלי רכב פרטיים. דיימלר התפטר, יחד עימו עזב את החברה אף וילהלם מייבאך. דויטץ ייצרה גם מכונות חקלאיות כגון קומביינים וטרקטורים, כמו גם כלי רכב מסחריים כגון משאיות ואוטובוסים.

אנשים מפורסמים שעבדו בדויטץ כוללים את אויגן לנגן, גוטליב דיימלר, וילהלם מייבאך, פרוספר ל'אורנג', רוברט בוש ואטורה בוגאטי.

במהלך מלחמת העולם השנייה החברה היצטוותה לייצר ארטילריה ופעלה בשם Klöckner Humboldt Deutz AG. בלילה שבין ה-3 וה-4 ביולי 1943 נהרס מפעל החברה כמעט לחלוטין בהפצצה אווירית של בנות הברית.

מ-1892 עד 1970 החברה בנתה מספר רב של דגמי קטרים בהספק מ-4 ועד 2000 כ.ס. עד 1927 נבנו קטרים רק עם המנוע בנזין ומ-1927 לרוב עם מנוע דיזל.

כלי רכב מסחריים המצוידים במנועי דויטץ היו פופולריים בין שנות ה-60 ושנות ה-80 של המאה ה-20 ונמכרו תחת המותג Magirus Deutz.

נכון לתחילת המאה ה-21 דויטץ ייצרה בעיר קלן מנועי דיזל עם קירור נוזלי וקירור אוויר. מנועי דיזל גדולים יותר יוצרו במפעל החברה במנהיים. לדויטץ מפעלי ייצור מנועים גם במדינות אחרות, כולל ספרד, ומיזם משותף לייצור מנועים בסין. דויטץ מתמחה בייצור מנועים ימיים המונעים בדלק נוזלי או בגז. (כולל גז המופק ממטמנה). ב-1995 דויטץ מכרה את תחום ייצור מכונות חקלאיות בחברה – Deutz-Fahr – לחברה האיטלקית SAME, ושמה של זו שונה ל-SAME Deutz-Fahr.

מנועי דויטץ
-----------

דויטץ מייצרת מנועים של 4 עד 500 קילו ואט, המקוררים באוויר, שמן או מים עם תוחלת חיים של 20,000 עד 30,000 שעות עבודה עד הצורך בשיפוץ כללי. מנועי החברה מצויים בכל רחבי תבל. מנועי דויטץ עם קירור אוויר ידועים בכך שאינם קופאים ואינם רותחים בטמפרטורות סביבה קיצוניות. תפוקתם זהה למנועים אחרים, אולם גודלם קטן יותר כיוון שאין הם מכילים רדיאטור. בשנת 2007 נמכרה חטיבת "דויטץ מערכות כוח" לקרן השקעות פרטיות בשם 3i, ודויטץ התרכזה בייצור מנועים קומפקטיים ללקוחות קצה. בשנת 2012 מכרה חברת SAME את החזקותיה בדויטץ לחברת וולוו. לאחר העסקה וולוו היא בעלת יותר מ-25% מחברת דויטץ והיא בעל המניות הגדול בחברה. חברה SAME Deutz-Fahr ממשיכה להחזיק 8.4% מחברת דויטץ.

קישורים חיצוניים
----------------

ויקישיתוף מדיה וקבצים בנושא **Deutz AG** בוויקישיתוף
* אתר האינטרנט הרשמי של Deutz AG

הערות שוליים
------------

1. ↑  G.N. Georgano, Cars: Early and Vintage, 1886-1930. (London: Grange-Universal, 1985). ISBN 1590844912
2. ↑  "Volvo increases stake in DEUTZ to 25% plus 1 share". אורכב מ-המקור ב-2012-11-24. נבדק ב-2018-09-21.

|  |  |
| --- | --- |
| בקרת זהויות עריכת הנתון בוויקינתונים | 
* GND: 30105-X
* ISNI: 0000 0004 6073 2772
* LCCN: n2015040575
* SUDOC: 172738644
* VIAF: 240319593
* WorldCat: lccn-n2015040575

 |
**פרגוסון פי.אל.סי** (באנגלית: **Ferguson plc**) הוא תאגיד רב-לאומי בריטי-אמריקאי המייצר ומספק כלים סניטריים ומוצרי חימום.

נכון לשנת 2021 מעסיקה החברה כ-29,000 עובדים בכל רחבי העולם, בעלת לקוחות מארצות הברית, בריטניה, קנדה, האיים הקריביים ומרכז אירופה.

מטה החברה הראשי נמצא בעיר ווקינגהאם, בריטניה והיא מדינות ונסחרת בבורסה לניירות ערך בלונדון תחת השם FERG.

היסטוריה
--------

החברה הוקמה בעיר וולסלי, בשנת 1887 על ידי הרברט אוסטין (Herbert Austin) במטרה לייצר מכונות תספורת לכבשים.

בשנת 1896, עיצב אוסטין את מכוניתו הראשונה, אך בשנת 1901 מכר את תוכניותיו לחברת ויקרס סנס (Vickers Sons).

לאחר מלחמת העולם השנייה, ירד משמעותית הביקוש לצמר ובעקבות זאת החלה להציע לחפש פתרונות נוספים ורכשה את חברת נו ווי האטינג לימיטד (Nu Way Heating Limited).

משבר הצמר הוביל את החברה לפתוח חברה נוספת תחת השם O.B.C. Limited ולהתחיל לייצר ציוד אינסטלציה והסקה מרכזית.

בשנת 1965, רכשה פרגוסון את חברות גרנוויל קונטרולרס (Granville Controls) ויורקשייר האטינג (Yorkshire Heating).

בשנת 1982, רכשה את חברת פרגוסון אנטרפרייז (Ferguson Enterprises) שהחזיקה בכ-50 סניפים למכירה והפצה של כלים סניטריים.

בשנת 1992, רכשה פרגוסון את חברת ברוסט (Brossette) הצרפתית.

בחודש אפריל 2000, מכרה החברה את רוב עסקי הייצור שלה לחברת סינבן (Cinven), תמורת כ-215 מיליון ליש"ט.

בחודש יולי 2011, מכרה את ברוסט (Brossete) לחברת סיינט גובליין (Saint-Gobain).

בשנת 2016, החברה מותגה מחדש תחת השם וולסלי (Wolseley).

בחודש יולי 2017, החברה מותגה מחדש תחת השם פרגוסון, אך המשיכה להשתמש בשם המותג הישן בבריטניה וקנדה.

בחודש ינואר 2021, נמכרה החברה תמורת כ-308 מיליון ליש"ט לחברת ההשקעות קלייטון, דבליר ורייס (Clayton, Dubilier & Rice).

מבנה החברה
----------

החברה מחזיקה בשתי חברות בת שפועלות בשווקים שונים:

* **Ferguson Enterprises** - ארצות הברית, מקסיקו והאיים הקריביים.
* **Wolseley Limited** - אוסטרליה, קנדה ומרכז אירופה.

קישורים חיצוניים
----------------

ויקישיתוף מדיה וקבצים בנושא **Ferguson plc** בוויקישיתוף
* אתר האינטרנט הרשמי של Ferguson plc
* Ferguson plc, ברשת החברתית אקס (טוויטר)

* Ferguson plc, סרטונים בערוץ היוטיוב

הערות שוליים
------------

1. ↑  Our Businesses, Ferguson Corporate Website (באנגלית)
2. ↑  Company history - Wolseley plc, web.archive.org, ‏2009-12-16
3. ↑  Négoce: Saint-Gobain rachète Brossette à Wolseley, www.batirama.com (בצרפתית)
4. ↑  "Wolseley agrees to sell Build Center to Saint Gobain". *BBC News* (באנגלית בריטית). 2011-07-25. נבדק ב-2021-12-31.
5. ↑  OpenGate Capital Enters into Exclusivity with Wolseley plc for the Acquisition of Bois & Matériaux, www.businesswire.com, ‏2015-11-11 (באנגלית)
6. ↑  Wolseley cuts 800 more jobs as profits dip, the Guardian, ‏2016-09-27 (באנגלית)
**Gas Powered Games** היא חברה אמריקנית המפתחת משחקי וידאו ושוכנת ברדמונד שבוושינגטון. החברה הוקמה במאי 1998 על ידי כריס טיילור, היוצר של "Total Annihilation" ועל ידי מספר עובדים נוספים לשעבר של Cavedog Entertainment.

התוצר הראשון של Gas Powered Games היה משחק התפקידים התלת-ממדי "Dungeon Siege", משחק וידאו שהופץ על ידי מיקרוסופט. מלבד המנוע שפותח במיוחד למען המשחק, היו במשחק מאפיינים חדשניים בז'אנר משחקי התפקידים שעזרו לו לבלוט מעל לשאר המשחקים בשוק משחקי התפקידים בתחום הפנטזיה. בעיקר בשל העבודה על המנוע המתקדם, פיתוח Dungeon Siege נמשך כשלוש שנים.

ב-2003 הוציאה החברה משחק הרחבה שנקרא "Dungeon Siege:Legends of Aranna. פיתוח המשחק נעשה בשיתוף פעולה עם "Mad Doc Software" והופץ גם כן על ידי מיקרוסופט. באוגוסט 2005 הוציאה החברה את המשכו, Dungeon Siege II.

במרץ 2006 רכשה Take-Two Interactive את זכויות ההפצה של סדרת Dungeon Siege,‏ ובכך סיימה את שיתוף הפעולה שבין Gas Powered Games למיקרוסופט שנמשכה ארבע שנים.

Gas Powered Games הוציאה את Supreme Commander, משחק אסטרטגיה בזמן-אמת, בפברואר 2007. את המשחק הפיצה THQ. על פיתוחו הודיעה החברה באוגוסט 2005, בכתבה במגזין PC Gamer. כריס טיילור כינה את Supreme Commander "ממשיכו הרוחני" של Total Annihilation". כחבילת הרחבה הוציאה החברה את Supreme Commander: Forged Alliance בנובמבר 2007.

במאי 2007 הודיעה החברה על שותפות עם SEGA במטרה לעבוד על משחק תפקידים מקורי. ב-6 ביולי 2007 יצאה ההודעה לגבי פיתוח "Space Siege".

החברה עבדה על Demigod, שיצא בסוף 2008. המשחק היה שילוב בין משחק תפקידים למשחק אסטרטגיה.

החברה נסגרה ביולי 2018.

מוצרים
------

* Dungeon Siege - 2002
* Dungeon Siege: Legends of Aranna (חבילת הרחבה) - 2003
* Dungeon Siege II - 2005
* Dungeon Siege II: Broken World (חבילת הרחבה) - 2006
* Dungeon Siege: Throne of Agony (לקונסולת ה-PSP‏) - 2006
* Supreme Commander - 2007
* Supreme Commander: Forged Alliance - 2007
* Space Siege - 2008
* Demigod - 2009
* 2010 - Supreme Commander 2
* 2011 - 2012 - Age of Empires Online

קישורים חיצוניים
----------------

* אתר האינטרנט הרשמי של Gas Powered Games
* דף החברה ב-MobyGames

הערות שוליים
------------

1. ↑  2K grabs deeds to Dungeon Siege
2. ↑  THQ Announces Supreme Commander(TM): Forged Alliance For Windows PC Coming in November 2007, באתר THQ
3. ↑  "Demigod Revealed". Games for Windows: The Official Magazine. אורכב מ-המקור ב-2012-03-27. נבדק ב-2008-08-17.
4. ↑  Rachel Lerman, Wargaming Seattle to shut down this summer, laying off 150 workers, seattletimes.com, May 25, 2018.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14053941j (data)
* ISNI: 0000 0000 8609 3295
* LCCN: no2012105865
* VIAF: 124578731
* WorldCat: lccn-no2012105865

 |
מחפרון מדגם JCB 3CX
מחפרון JCB
**JCB** (ראשי התיבות של שמו של מייסד החברה, **Joseph Cyril Bamford**, ג'וזף סיריל במפורד) היא חברה בריטית לייצור ושיווק ציוד מכני הנדסי (צמ"ה) לתעשיות הבנייה וההריסה, לשימושים צבאיים ולחקלאות. JCB יצרה גם את כלי הרכב המהיר בעולם, שנקרא JCB Dieselmax. כלי החברה צבועים בדרך כלל בצהוב. מייסד החברה הוא ממציא המחפרון, שהוא אחד מקווי הייצור המרכזיים שלה במגוון גדלים ושימושים מותאמים. כמו כן מייצרת החברה יעים אופנִיים, מחפרים, מלגזות וכלים הנדסיים נוספים בעלי הנעת בנזין ודיזל. היצרנית השלישית בגודלה בעולם של ציוד זה.

תולדות החברה
------------

החברה נוסדה באוקטובר 1945, מיד לאחר מלחמת העולם השנייה במוסכו של במפורד, שייצר כלי הובלה חקלאית ביוטוקסיטייר (Uttoxeter) שבמערב המידלנדס באנגליה, מעודפי פלדה ששימשה לביצורים בעורף הבריטי. 

ב-1948 ייצר במפורד את המעמיס ההידראולי הראשון באירופה. ב-1950 העביר את המפעל, שכלל שישה עובדים, לרוצ'סטר, העיר שבה מרוכז מטה החברה עד היום. החל מ-1951 נצבעו כל כלי החברה בצהוב. ב-1953 הומצא ויוצר המחפרון הראשון והופיע לוגו JCB. ב-1957 הושק אחד מכלי החברה המוצלחים והנמכרים ביותר, ה-hydra-digga (הידרה-דיגה), כלי צמ"ה אחוד למספר שימושים של פילוס והעמסה בתחומי הבנייה, ההריסה, היערנות, הכרייה והחקלאות.

בשנות השישים החלה החברה לייצא לצפון אמריקה ובסוף העשור קיבל במפורד תואר קצין במסדר האימפריה הבריטית, כהוקרה על היותו יצואן מצטיין. במפורד פרש ב-1975. 

ב-1978 הוצג ה-Loadall, טרקטור להעמסה במגוון שימושים ועם מגוון תצורות לתחומים שונים, באמצעות רכיבי התאמה, גם הוא אחד ממוצרי החברה המובילים והנמכרים ביותר. 

החל מ-1979 מפעילה החברה מפעלי ייצור מחוץ לבריטניה, הראשון שבהם היה בהודו ולאחר מכן נפתחו מפעלים בברזיל, ארצות הברית, סין ועוד. נכון ל-2012 יש לחברה 18 מפעלי ייצור ברחבי העולם.

ב-2005 רכשה JCB את חברת הטרקטורים הגרמנית Vibromax.

ב-23 באוגוסט 2006 שבר נהג המרוצים אנדי גרין את שיא המהירות לרכב דיזל ביבשה עם הכלי הייעודי JCB Dieselmax במהירות של 563.418 קמ"ש.

### בישראל

ציוד מכני הנדסי של JCB מיובא לישראל מאז שנת 1966 על ידי חברת בלקווד-הודג' ישראל (כיום קומסקו). נכון לשנת 2014 תפסו הכלים של JCB‏ 65% משוק המחפרונים והמעמיסים הטלסקופיים בישראל, ו-90% משוק השופלים.

בתרבות
------

ה"מילה" JCB משתמשת באנגלית בריטית כשם גנרי למחפרון.

בטרילוגיית הננסים, טרילוגיית ספרים לילדים שנכתבה על ידי טרי פראצ'ט, מיודד אחד הגיבורים עם דחפור JCB בשם ג'קוב.

ב-2005 הוציאה להקת ניזלופי את הסינגל "JCB" שהגיע למקום הראשון במצעד הסינגלים הבריטי ב-18 בדצמבר אותה שנה. במרכז השיר ניצב המחפרון של אביו של הזמר.

החברה מספקת את מכונותיה גם לרשת פארקי שעשועים בנושאי בנייה ועבודות עפר בשם דיגרלנד (Diggerland) הנמצאים בדבון, דורהם, קנט ויורקשייר.

קישורים חיצוניים
----------------

ויקישיתוף מדיה וקבצים בנושא **JCB** בוויקישיתוף
* אתר האינטרנט הרשמי של JCB
* JCB, ברשת החברתית פייסבוק

* JCB, ברשת החברתית אקס (טוויטר)

* JCB, ברשת החברתית אינסטגרם

* JCB, ברשת החברתית LinkedIn
* הספד לבמפורד, גארדיאן, 5 במרץ 2001

הערות שוליים
------------

1. ↑  מידע על החברה באתר החברה
2. ↑  כתבה ביורקשייר פוסט
3. ↑  JCB באתר קומסקו
4. ↑  אתר הבית של פארקי השעשועים
**משבר לבנון** היה משבר פוליטי וצבאי שהתרחש בשנת 1958 בלבנון בין ממשלת לבנון בתמיכת ארצות הברית (שאליה הצטרפו הפלנגות הנוצריות והמפלגה הליברלית הלאומית) לבין האופוזיציה הלבנונית (המפלגה הסוציאליסטית הפרוגרסיבית והמפלגה הקומוניסטית) בתמיכת הרפובליקה הערבית המאוחדת. המשבר נגרם לאחר מתיחות אתנית רבה במדינה, ונמשך כחמישה חודשים, עד שנשיא לבנון כמיל שמעון סיים את כהונתו. עם סיום המשבר נסוגה ארצות הברית מלבנון.

רקע
---

לאחר סוף מלחמת העולם השנייה, החלה המלחמה הקרה שאופיינה במתיחות עולמית בין הגוש המערבי בהובלת ארצות הברית לבין הגוש המזרחי בהובלת ברית המועצות. לאחר מלחמת סיני בשנת 1956 עלתה רמת העוינות במדינות ערב כלפי ארצות הברית והמערב, וכן התגברה ההשפעה הסובייטית במצרים ובסוריה. בינואר 1957 הוכרזה דוקטרינת אייזנהאואר על ידי נשיא ארצות הברית דווייט אייזנהאואר, שמטרתה הייתה למנוע השפעה סובייטית על המזרח התיכון. הדוקטרינה נחקקה בקונגרס ב-9 במרץ של אותה השנה.

בשנת 1952 כמיל שמעון הנוצרי נבחר לכהן כנשיא לבנון. הוא נקט מדיניות פרו-מערבית אל מול מצרים וסוריה שנתמכו על ידי ברית המועצות. מצב זה הגביר גם את המתיחות העדתית והפוליטית הפנימיות בתוך לבנון. שמעון היה אמור לסיים את כהונתו ב-24 בספטמבר ותכנן להתמודד לכהונה נוספת (מה שהיה אסור בחוקה), ואף ביקש את תמיכת האמריקאים בעניין.

מהלך המרד
---------

הפגנות של קבוצות שונות – בעיקר הסונים והדרוזים – החלו בפברואר כנגד הנשיא. אחד מנושאי המחאה המרכזיים היו כי שמעון לא הכניס את לבנון לרפובליקה הערבית המאוחדת. קרבות פרצו ברחובות ביירות כשאספסוף מוסלמי שרף את ספריית סוכנות ההסברה של ארצות הברית. במקביל חמושים שיעיים מהבקאע החלו לקבל אספקת נשק מסוריה. כתוצאה מהמצב, שמעון ביקש מארצות הברית לתגבר את התמיכה בו. ארגון האומות המאוחדות שלח אף הוא כוחות ב-11 ביוני על מנת למנוע הסלמה. ישראל, מצידה, סיפקה (באמצעות המוסד ובסיוע המודיעין האיראני) משלוחים של נשק בדרך האוויר לכוחותיו של שמעון.

ב-15 ביולי הכריז הממשל האמריקאי על התערבות גלויה בלבנון, ושלח את הצי השישי. במבצע השתתפו יותר מ-14,000 אמריקאים, בהם 8,509 אנשי צבא ארצות הברית ו-5,670 אנשי חיל הנחתים. בנוסף על כך, הנשיא שלח את רוברט מרפי לשמש כנציג הממשל בלבנון.

בסופו של דבר הוסכם כי כמיל שמעון יוכל לסיים את כהונתו כמתוכנן ב-22 בספטמבר, ולאחריו ייכנס לתפקיד פואד שהאב. בתום המשבר, הוקמה ממשלת אחדות לאומית בהובלת רשיד כראמי.

ראו גם
------

* מלחמת האזרחים בלבנון
* מלחמת לבנון הראשונה

קישורים חיצוניים
----------------

ויקישיתוף מדיה וקבצים בנושא **משבר לבנון** בוויקישיתוף
* לבנון, היסטוריה, 1958, התערבות, דף שער בספרייה הלאומית

הערות שוליים
------------

1. ↑  יעקב כרוז, **האיש בעל שני הכובעים**, משרד הביטחון – ההוצאה לאור, 2002 (עמ' 119)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560512505171
* LCCN: sh85075635
* NARA: 10645736

 |
**אמאדו דאנטה** (בצרפתית: **Amadou Dante**; נולד ב-7 באוקטובר 2000 במאלי) הוא כדורגלן מאלי המשחק בעמדת המגן השמאלי בקבוצת שטורם גראץ מהבונדסליגה האוסטרית ובנבחרת מאלי.

קריירת מועדונים
---------------

דאנטה החל את הקריירה המקצוענית שלו בהארטברג מהבונדסליגה האוסטרית, אליה הושאל משטורם גראץ. הוא ערך עשר הופעות ליגה במדי הארטברג, בהן הבקיע שער אחד.

לקראת עונת 2020/2021 חזר דאנטה לשטורם גראץ והחל לשחק במדיה בבונדסליגה האוסטרית.

קריירה בינלאומית
----------------

ב-4 ביוני 2022 ערך דאנטה את הופעת הבכורה שלו בנבחרת מאלי, בניצחון 0–4 על נבחרת הרפובליקה של קונו במסגרת מוקדמות גביע אפריקה לאומות 2023.

תארים
-----

נבחרת מאלי עד גיל 20
* גביע אפריקה לאומות עד גיל 20 (1): 2019

קישורים חיצוניים
----------------

ויקישיתוף מדיה וקבצים בנושא **אמאדו דאנטה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אמאדו דאנטה"**.